תושב ירוחם מואשם בעבירות מס ב-145 מיליון שקל; "פעל בתחכום רב"
מכתב האישום עולה כי במהלך שמונה השנים האחרונות, גרינברג או אחרים מטעמו הוציאו חשבוניות פיקטיביות, כשסכום המס הנובע מהן הינו מעל 23 מיליון שקל ובכך סייעו לאחרים להתחמק מתשלום מס. במקביל, מואשם גרינברג בכך שהתחמק ממס בגין הכנסותיו והוצאותיו מ"עיסוק" זה בסך של מעל 120 מיליון שקל ואף הגיש דוחות כוזבים למע"מ. כמו כן, כתב האישום מייחס לו עבירת זיוף מסמכים, הקשורים לאותן חברות בהן הסתיר והסווה את בעלותו.
לפי הנטען בכתב האישום, פעל גרינברג באופן שיטתי להקמה ולהפעלה של מארג מורכב של חברות רבות, שבחלקן הסתיר והסווה את מעורבותו ע"י רישום אחרים – בהם גם בנו, גל גרינברג - כבעלי מניות ומנהלים באותן חברות. הנאשם ואחרים מטעמו פעלו להוצאת חשבוניות מס פיקטיביות על שם אותן חברות במטרה לסייע לאחרים להתחמק ממס, וכן ניכו מס תשומות שלא כדין.
במקביל להגשת כתב האישום נגד גרינברג, שנעצר בראשית החקירה הגלויה ומעצרו הוארך מעת לעת, הוגשה אתמול גם בקשה להורות על מעצרו עד תום ההליכים. כב' השופט בני , סגן נשיאת בימ"ש השלום ת"א, נענה לבקשת פרקליטו של גרינברג לדחיית הדיון בבקשה והורה על מעצרו עד להחלטה אחרת.
יקבל 1 - 2 מיליון ₪ קנס, 6 חודשי שרות ולאחר מכן יכנס בצעדי מחול לבנק. אבל,...... אם תעלימו 100, 200 או 1000 ₪ תבלו מס' חודשים בכלא. מסקנה: תעלימו בגדול יעשו לכם כבוד, תעלימו בקטן, תקבלו את כל החזוק !!!!!